สุวิทย์ สั่งมหาวิทยาลัยลดค่าเทอมอุ้มนักศึกษา
เผย 52 แห่งช่วยเหลือแตกต่างกัน 3 ทปอ.ขานรับพร้อมดูแลตามศักยภาพดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนได้ออกประกาศกระทรวง ขอความร่วมมือสถาบันอุดมศึกษาสังกัด อว.ให้ช่วยเหลือนิสิตนักศึกษาเพื่อลดภาระค่าใช้จ่ายผู้ปกครองที่ได้รับผลกระทบจากการระบาดของโรคโควิด-19 โดยให้มหาวิทยาลัยพิจารณาลดค่าธรรมเนียม ค่าบำรุงการศึกษาต่างๆ ที่เรียกเก็บในปีการศึกษาแรกของปี 2563 เป็นกรณีพิเศษ ล่าสุดมี 52 มหาวิทยาลัยออกมาตรการต่างๆ ช่วยเหลือ เช่น ม.ธรรมศาสตร์ ขยายเวลาผ่อนผันการชำระค่าเทอมจนถึงวันที่ 9 ส.ค. และตั้งกองทุนสนับสนุนการศึกษา 5000 ทุนรวม 15 ล้านบาท จุฬาฯ และ ม.พระจอมเกล้าธนบุรี คืนเงินค่าหอพักม.เกษตรศาสตร์ ผ่อนผันเวลาการชำระและแบ่งชำระการจ่าย จัดสรรทุนทำงานและทุนให้เปล่าสำหรับนิสิตปริญญาตรี ม.ขอนแก่น และ ม.เชียงใหม่ ตั้งกองทุนช่วยเหลือทั้งให้ยืมและให้เปล่า ม.เทคโนโลยีพระจอมเกล้าพระนครเหนือ ผ่อนผันระยะเวลาชำระและลดค่าเทอม ม.นเรศวร-ม.บูรพา-ม.ศิลปากร-ม.พะเยา ผ่อนผันเวลาการชำระและตั้งกองทุนช่วยนักศึกษาม.มหิดล ตั้งกองทุนช่วย 5000 บาทต่อทุน ม.รามคำแหง ผ่อนผันเวลาการชำระ ม.ศรีนครินทรวิโรฒ แบ่งจ่ายและคืนค่าเทอม ม.สวนดุสิต แบ่งการชำระ ม.เทคโนโลยีพระจอมเกล้าเจ้าคุณทหารลาดกระบัง ผ่อนผันเวลาการชำระ คืนเงินค่าเช่าหอพักและค่าน้ำประปา 2 เดือน มรภ.บ้านสมเด็จฯ ลดค่าเทอม 20% ม.ศรีปทุม ลด 25% ม.ธุรกิจบัณฑิต ลดค่าเทอมภาคเรียนที่ 3 ปีการศึกษา 2562 ไม่น้อยกว่า 25% และขอผ่อนชำระค่าเทอมได้ เป็นต้นด้าน ศ.ดร.สุชัชวีร์ สุวรรณสวัสดิ์ อธิการบดี สจล. ประธานที่ประชุมอธิการบดีแห่งประเทศไทย (ทปอ.) กล่าวว่า สจล.ได้ศึกษาเรื่องการลดค่าเทอมมาเป็นเวลาพอสมควรแล้ว โดยต้องเจาะรายละเอียดทุกหลักสูตร ว่าหลักสูตรใดลดค่าเทอมได้ หรือหลักสูตรใดไม่สามารถลดค่าเทอม ซึ่งที่ประชุม ทปอ.กำลังดำเนินการอยู่เพื่อให้ได้แนวทางความช่วยเหลือที่เหมาะสมที่สุดขณะที่ ผศ.จรูญ ถาวรจักร์ อธิการบดีมหาวิทยาลัยราชภัฏอุดรธานี ประธานที่ประชุมอธิการบดีมหาวิทยาลัยราชภัฏ (ทปอ.มรภ.) กล่าวว่า มรภ.เก็บค่าเรียนถูกอยู่แล้ว ทำให้มีความช่วยเหลือที่ต่างกัน บางสถาบันอาจลดค่าเทอม หรือบางสถาบันอาจรับผิดชอบค่าอินเตอร์เน็ตให้ เป็นต้นส่วน ผศ.ดร.วิโรจน์ ลิ้มไขแสง อธิการบดีมหาวิทยาลัยเทคโนโลยีราชมงคล (มทร.) อีสาน ประธานที่ประชุมอธิการบดีแห่งมหาวิทยาลัยราชมงคล (ทปอ.มทร.) กล่าวว่า เบื้องต้นจะลดค่าเทอมราว 10-15% และมีมาตรการอื่นที่จะช่วยนักศึกษา เช่น ให้เด็กทำงานพิเศษเพื่อมีรายได้.
ประกาศกระทรวง ขอความร่วมมือสถาบันอุดมศึกษาสังกัด อว.ให้ช่วยเหลือนิสิตนักศึกษาเพื่อลดภาระค่าใช้จ่ายผู้ปกครองที่ได้รับผลกระทบจากการระบาดของโรคโควิด-19
โควิด-19,ไวรัสโคโรน่า,COVID-19,ผลกระทบโควิด-19,ลดค่าเทอม,ลดค่าเทอมมหาวิทยาลัย,ข่าววันนี้,การศึกษา